BAGUIO CITY – Sumangsango iti kaso a panaglabsing iti RA 9165 wenno iti Comprehensive Dangerous Drug Act of 2002 ti maysa a babai a maysa kadagiti regional top drug personalities iti Cordillera Region kalpasan a nakumpiskaran ti marijuana nga aggatad ti P240-K sadiay Kalinga itay laeng nabiit.
Immuna iti daytoy, inserbi dagiti otoridad ti Search Warrant iti pagtaengan ti nasao nga indibidual sadiay lleb, Nambaran, Tabuk City, Kalinga.
Nagpositibo ti implementasyon ti warrant a nagresulta iti panangtiliw dagiti otoridad kenni Anita Paclay Sabawil alyas Ammanay, 47-anyos, tubo ti Tinglayan, Kalinga.
Nadiskobre ken nakumpiskar manipud iti pagtaengan ni Ammanay ti dua a marijuana bricks nga agdagsen ti 2,000 a gramo ken aggatad ti mapattapatta a P240,000.
ilo_Latn ilo_Latn ilo_Latn ilo_Latn